**Årsberetning 2023**

**Styrets sammensetning**

|  |  |  |
| --- | --- | --- |
| **Styremedlemmer 2023** |  |  |
| **Navn** | **Representerer** | **Verv** |
| **Jørund Salvesen** | Bodø/Salten | Leder (Velges oddetallsår) |
| **Amund Glæserud** | Gjøvik | Nestleder/kasserer (Velges partallsår) |
| **Ketil Tiller** | TBRT | Styremedlem (Velges oddetallsår) |
| **Nils Eivind Thune** | Arendal | Styremedlem (Velges oddetallsår) |
| **Remi Kvalheim** | Bergen | Styremedlem (Velges partallsår |
| **Svend Morten Svendsen** | Rogaland | Medieansvarlig (Velges partallsår) |
| **Ingunn Selvåg** | OBRE | Styremedlem (Velges partallsår) |

**Medlemmer**

I henhold til vårt medlemsregister i StyreWeb har Norsk redningsdykkerforbund i 2023 hatt 475 betalende medlemmer. De fleste betaler gjennom medlemskap i bedrift.

**Styremøter**

I 2023 ble det avholdt fire digitale styremøter, og ett møte i Stavanger før årsmøtet. Dette har ført til en mindre utgiftspost på styremøter, og at flere har kunnet delta.

**Saker og gjøremål i 2023:**

* Arbeidsgruppen for helhetlig gjennomgang av brann- og redningsområdet:
* NRF har hatt jevnlig dialog med arbeidsgruppen under arbeidsperioden, og kommet med innspill og informasjon rundt redningsdykkertjenesten etter ønske fra arbeidsgruppen. Har også fått støtte fra jurist rundt dette.
* Dette har vært informasjon om:
	+ Utdanning
	+ Økonomi
	+ Vedlikehold av faglig kompetanse
	+ Plassering i landet og organisering
	+ Type oppdrag
	+ Forskrifter og lovverk
	+ Info om NRF
	+ Innspill om muligheter for stønad for denne tjenesten
* NRF har jobbet med å få på plass en samarbeidsavtale med NLA og RS.
* Jobbet med Arbeidstilsynet med Redningsdykkerleder utdanning og retrening.
* Kjetil Nilsen fra Rogaland har sendt inn dokument fra HRS som beskriver mulighet for å få refundert utgifter for redningsdykkeroppdrag utenfor egen kommune. Dette ble distribuert til kontaktene i de respektive brannvesen, men kan fremskaffes om noen ikke har fått dette.
* Arrangert seminar i Fredrikstad, med god hjelp fra Fredrikstad brannvesen.

**Saker og gjøremål for 2024:**

**Prioriteringer:**

Sittende styre har følgende plan til fremtidig drift av NRF:

* Fortsette fokus på totalberedskap, samvirke på tvers av aktører og jobbe mot en felles nasjonal plan mot drukning i Norge.
* Videreutvikle samarbeid mellom NRF – NLA - RS, og skape felles forståelse.
* Oppfordre til enda bedre samarbeid mellom redningsdykker tjenestene, og legge til rette for deling av kunnskap og forståelse rundt tjenesten.
* Komme med innspill sammen med andre aktører om gjennomføring og frekvens kurs/oppdateringskurs DL, og prøve å lande en fagplan for dette.

På vegne av NRF,

Jørund Salvesen

Leder NRF

Godkjent av:

Styret